Območna obrtno – podjetniška zbornica Hrastnik, Cesta 1. maja 83, 1430 Hrastnik (krajše: OOZ Hrastnik), kot vodilni partner Partnerstva lokalne akcijske skupine Zasavje (krajše: Partnerstvo LAS Zasavje), s sedežem na naslovu Cesta 1. maja 83, 1430 Hrastnik (v nadaljevanju LAS), ki zastopa LAS v upravnih in finančnih zadevah na podlagi:

* Uredbe o izvajanju lokalnega razvoja, ki ga vodi skupnost, v programskem obdobju 2014 – 2020 (Uradni list RS, št. 42/2015, 28/2016, 73/2016, 72/2017, 23/2018 in 68/2018 - v nadaljnjem besedilu: Uredba CLLD),
* Uredbe (EU) št. 1303/2013 Evropskega parlamenta in Sveta z dne 17. decembra 2013, zadnjič spremenjene z Uredbo (EU) 2018/1719 Evropskega parlamenta in Sveta z dne 14. novembra 2018 o spremembi Uredbe (EU) 1303/2013 glede virov za ekonomsko, socialno in teritorialno kohezijo ter virov za cilj „naložbe za rast in delovna mesta“ (UL L št. 291 z dne 16.11.2018, str. 5) o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) 1083/2006 (UL L št. 347, z dne 20.12.2013) ) (v nadaljnjem besedilu: Uredbe 1303/2013/EU),
* Zakona o spodbujanju skladnega regionalnega razvoja (Uradni list RS, št. 20/11, 57/12 in 46/16),
* Zakona o javnem naročanju (ZJN-3) (Uradni list RS, št. 91/2015 in 14/18) (v nadaljnjem besedilu: ZJN-3),
* Uredbe o porabi sredstev evropske kohezijske politike v Republiki Sloveniji v programskem obdobju 2014–2020 za cilj naložbe za rast in delovna mesta (Uradni list RS, št. 29/2015, 36/2016. 58/2016, 69/16, 15/17, 69/17 in 67/18),
* Priglašene sheme državne pomoči Programa izvajanja finančnih spodbud MGRT - de minimis (št. priglasitve: M001-2399245-2015/I, datum potrditve sheme: 9. 5. 2016),
* Operativnega programa za izvajanje Evropske kohezijske politike v obdobju 2014-2020 št. CCI 2014SI16MAOP001, z dne 16.12.2014 (v nadaljnem besedilu: OP EKP 2014–2020),
* Pravilnika o določitvi seznama dodatnih drugih urbanih območjih za potrebe opredelitve območij lokalnih akcijskih skupin (Uradni list RS, št. 12/2016 in 35/2016),
* Uredbe Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis (UL L 352, z dne 24.12.2013) (v nadaljnjem besedilu: Uredba 1407/2013/EU),
* Programa izvajanja finančnih spodbud ministrstva za gospodarski razvoj in tehnologijo 2015-2020. (št. 3030-14/2015/8, z dne 22.4.2015),
* Navodil organa upravljanja o upravičenih stroških za sredstva evropske kohezijske politike v programskem obdobju 2014 – 2020 (Ver: 1.07, marec 2019) (v nadaljnjem besedilu: Navodila organa upravljanja o upravičenosti stroškov),
* Navodil organa upravljanja na področju komuniciranja vsebin evropske kohezijske politike v programskem obdobju 2014-2020 (Ver: 1.1, marec 2018),
* Pogodbe o ustanovitvi in delovanju Pogodbenega Partnerstva lokalne akcijske skupine Zasavje, z dne 15.10.2015,
* Strategije lokalnega razvoja Partnerstva LAS Zasavje za obdobje 2014-2020, potrjene na Skupščini Partnerstva LAS Zasavje, dne 26.1.2016,
* Spremembe Strategije lokalnega razvoja Partnerstva LAS Zasavje za obdobje 2014-2020, potrjene

na Skupščini Partnerstva LAS Zasavje, dne 12.7.2017 (v nadaljevanju sprememba SLR) ter Odločbe Ministrstva za gospodarski razvoj in tehnologijo glede potrditve spremembe Strategije lokalnega razvoja št. 331-24/2015/108, z dne 30.1.2018 (v nadaljnjem besedilu: SLR),

* Odločbe Ministrstva za gospodarski razvoj in tehnologijo opr. št. 331-24/2015/22, z dne 17.10.2016 o izboru potrditve Partnerstva LAS Zasavje in SLR ter določitvi finančnega okvirja, namenjenega izvedbi podukrepov, določenih v 8. členu Uredbe CLLD, in
* Sklepa št. 3 z 2. seje skupščine Partnerstva LAS Zasavje, z dne 3.7.2019.

Objavlja

**4. J A V N I P O Z I V**

**za izbor operacij za uresničevanje ciljev Strategije lokalnega razvoja Partnerstva LAS Zasavje za obdobje 2014-2020**

1. **OSNOVNI PODATKI O JAVNEM POZIVU:**

|  |  |
| --- | --- |
| **Namen javnega poziva:** | Namen javnega poziva je izbor operacij, katerih rezultati prispevajo k uresničevanju Strategije lokalnega razvoja Partnerstva LAS Zasavje za obdobje 2014-2020 (z vsemi njenimi spremembami) in sofinanciranje njihovih upravičenih stroškov.  Javni poziv se izvaja kot podpora za izvajanje lokalnega razvoja, ki ga vodi skupnost, in znotraj tega v okviru podukrepa »*Podpora za izvajanje operacij v okviru strategije lokalnega razvoja, ki ga vodi skupnost*«. Sredstva za sofinanciranje je Partnerstvu LAS Zasavje dodelilo Ministrstvo za gospodarski razvoj in tehnologijo na podlagi odločbe št. 331-24/2015/22, z dne 17.10.2016 iz Evropskega sklada za regionalni razvoj (ESRR).  Sredstva za sofinanciranje se iz zadevnega sklada razpisujejo za leti 2019 in 2020. |
| **Razpoložljiva sredstva za sofinanciranje:** | Okvirna višina razpoložljivih sredstev za sofinanciranje izvedenih operacij znaša  **378.803,18** **€,** in sicer v višini **162.634,27 €** iz Evropskega sklada za regionalni razvoj (v nadaljevanju ESRR) in v višini **216.168,91 €** iz Evropskega kmetijskega sklada za razvoj podeželja (v nadaljevanju EKSRP).  Skladno s Sklepom o dodatnih začasnih ukrepih razvojne podpore za problemska območja z visoko brezposelnostjo (Uradni list RS, št. 36/2016) in Odločbo Ministrstva za gospodarski razvoj in tehnologijo o potrditvi Partnerstva LAS Zasavje, št. 331-24/2015/22, z dne 17.10.2016, se del razpoložljivih sredstev nameni za izvajanje dodatnih začasnih ukrepov razvojne podpore le na območju občine Hrastnik in Trbovlje, in sicer v višini **92.388,75 €** iz EKSRP sklada in **69.106,67 €** iz ESRR sklada.  Navedena višina sredstev je namenjena za izvedbo operacij v letih 2019 in 2020.  Za **sklad ESRR** se sofinancira največ 80% upravičenih stroškov operacije. Nepovratna sredstva so v deležu 80% namenska sredstva Evropskega sklada za regionalni razvoj, v deležu 20% pa namenska sredstva Proračuna Republike Slovenije.  Proračunske postavke, na katerih so zagotovljena sredstva za sofinanciranje operacij so:  *160359 PN9.5-CLLD izvajanje-V-EU* (evropski del, Kohezijska regija vzhodna Slovenija)  *160360 PN9.5-CLLD izvajanje-V-Slovenska udeležba* (nacionalni del, Kohezijska regija vzhodna Slovenija).  Delež sofinanciranja upravičenih stroškov za operacije sofinancirane iz **EKSRP** znaša **85%** (delež sofinanciranja velja za operacije z dodano vrednostjo, kot so skupni interes, skupina upravičencev, dostop javnosti do rezultatov operacije, inovativne značilnosti operacije na lokalni ravni, razpoložljivost proračuna in integrirane operacije) |
| **Objava in rok za vložitev predlogov operacij za sofinanciranje:** | **Javni poziv je objavljen 15.07.2019.**  Javni poziv je objavljen na spletni strani Partnerstva LAS Zasavje: <http://www.las-zasavje.eu>,  Predloge operacij z vlogo na javni poziv je potrebno poslati **priporočeno po pošti** (velja datum poštnega žiga) na naslov Partnerstvo LAS Zasavje, Cesta 1. maja 83, 1430 Hrastnik do **15.11.2019** ali **osebno dostaviti** v pisarno vodilnega partnerja na naslovu Cesta 1. maja 83, 1430 Hrastnik do **15.11.2019 do 12. ure (velja datum in ura oddaje, navedena na ovojnici).** |
| **Obdobje upravičenost stroškov** | Upravičeni stroški za izvedbo operacij sofinanciranih iz **ESRR** so stroški, ki so nastali po oddaji vloge s stani Partnerstva LAS Zasavje v odobritev na Ministrstvo za gospodarski razvoj in tehnologijo.  Upravičeni stroški za izvedbo operacij sofinanciranih iz **EKSRP** sklada so stroški, nastali po izdaji odločbe, s katero Agencija RS za kmetijske trge in razvoj podeželja (v nadaljevanju AKTRP) odobri izvajanje predlagane operacije. |
| **Informacije o javnem pozivu:** | Za dodatna pojasnila glede prijave na javni poziv je na voljo vodilni partner Območna obrtno – podjetniška zbornica Hrastnik, na naslovu Cesta 1. maja 83, 1430 Hrastnik:  - po elektronski pošti: [partnerstvo@las-zasavje.eu](mailto:partnerstvo@las-zasavje.eu);  - po telefonu: 03/56 32 960 vsak delovnik med 9.00 in 13.00 uro.  - zadnja vprašanja bodo možna do **12.11.2019.**  Vodilni partner Partnerstva LAS Zasavje bo na spletni strani Partnerstva LAS Zasavje vzpostavil posebno rubriko: Vprašanja in odgovori, ki bo na voljo vsem zainteresiranim. Odgovori na vsa vprašanja bodo objavljeni v tej rubriki spletne strani, v roku 2 delovnih dni po prejemu vprašanja. |

1. **PREDMET JAVNEGA POZIVA**

Predmet javnega poziva je izbor operacij lokalnih akterjev, ki se z namenom doseganja skupnega cilja povežejo v partnerstva, ki so upravičena do nepovratnih javnih finančnih sredstev iz naslova izvajanja Lokalnega razvoja, ki ga vodi skupnost, v programskem obdobju 2014 - 2020 (v nadaljevanju CLLD), bodisi iz sredstev EKSRP, bodisi iz sredstev ESRR ter nacionalnih sredstev. Možnosti za sofinanciranje imajo operacije, ki bodo spodbujale celovit in uravnotežen razvoj lokalnega območja po pristopu »od spodaj navzgor«. Operacije morajo s svojimi rezultati prispevati k ciljem Operativnega programa za izvajanje evropske kohezijske politike v obdobju 2014 – 2020, ciljem Programa razvoja podeželja 2014-2020, ciljem Regionalnega razvojnega programa zasavske regije za obdobje 2014-2020 in ciljem Strategije lokalnega razvoja Partnerstva LAS Zasavje za obdobje 2014-2020 ( z vsemi njenimi dopolnitvami in spremembami).

**RAZVOJNA VIZIJA OBMOČJA LAS**

***»Na notranjih potencialih regije temelječ trajnostni razvoj območja in razvito kreativno gospodarsko okolje z aktivnim vključevanjem prebivalcev za zagotavljanje visoke kakovosti življenja v Zasavju«.****.*

Tematska področja ukrepanja:

* Ustvarjanje novih delovnih mest
* Razvoj osnovnih storitev
* Varstvo okolja in ohranjanje narave
* Večja vključenost mladih, žensk in drugih ranljivih skupin

|  |  |  |  |
| --- | --- | --- | --- |
| **Tematsko področje** | **Cilji** | **Ukrepi** | **Sklad, ki sofinancira operacije**  **(EKSRP ali ESRR)** |
| **USTVARJANJE NOVIH DELOVNIH MEST** | Krepitev in povečanje podjetniške aktivnosti z uporabo notranjih potencialov regije | Inovativna lokalna partnerstva | EKSRP, ESRR |
| Spodbujanje aktivnega sodelovanja in vzpostavitev razvojnih partnerstev |
| Spodbujanje inovativnosti in kreativnosti | Inovativni lokalni produkti |
| Povečanje dodane vrednosti lokalnim produktom in storitvam |
| **RAZVOJ OSNOVNIH STORITEV** | Izboljšanje kakovosti življenja | Ureditev pogojev za aktivno delovanje medgeneracijskih in drugih zasavskih skupnosti | EKSRP |
| Vzpostavitev in izboljšanje turističnih produktov, razvoj namestitvenih enot in promocija turističnih dejavnosti ki temeljijo na lokalnih vsebinah | Inovativni turistični produkti |
| **VARSTVO OKOLJA IN OHRANJANJE NARAVE** | Izboljšanje stanja okolja in uvajanje novih aktivnosti za prilagajanje podnebnim spremembam | Alternativni načini proizvodnih potencialov na območju Natura 2000 in na degradiranih območjih. | EKSRP, ESRR |
| Večja prepoznavnost naravnih vrednot |
| **VEČJA VKLJUČENOST MLADIH, ŽENSK IN DRUGIH RANLJIVIH SKUPIN** | Povečanje in spodbujanje aktivne vključenosti različnih skupin v socialno življenje | Vključevanje lokalno pomembnih vsebin v izobraževanje in vseživljenjsko učenje | EKSRP, ESRR |
| Aktivno vključevanje ranljivih skupin v lokalno skupnost |

Vsako operacijo se lahko predlaga za sofinanciranje samo v okviru **enega izbranega** ukrepa, lahko pa vpliva na doseganje več ciljev ali naslavlja več tematskih področij. V kolikor bo operacija izbrana za sofinanciranje, bo sofinancirana samo iz dovoljenega sklada, ki sofinancira operacije za dosego izbranega ukrepa (to je iz EKSRP ali ESRR). Za vse operacije veljajo določena splošna pravila za sofinanciranje (točka 3. tega javnega poziva), določena pravila pa so odvisna od sklada, ki sofinancira izbrano operacijo. Na ta javni poziv se lahko prijavijo operacije, ki se lahko sofinancirajo tako iz sredstev EKSRP ali ESRR, v skladu z veljavno zakonodajo.

Vodilni partner nudi fizičnim in pravnim osebam, ki želijo predlagati operacijo za sofinanciranje, dodatne informacije in pomoč pri identifikaciji ukrepa in sklada, ki bi operacijo lahko financiral. Kontaktne informacije so določene v točki 11.

Za doseganje posameznih ciljev znotraj tematskih področij so opredeljeni naslednji kazalniki:

1. *USTVARJANJE NOVIH DELOVNIH MEST:*

* število novo ustvarjenih delovnih mest,
* število novo ustvarjenih dopolnilnih dejavnosti na kmetijah,
* število podprtih socialnih podjetij,
* število vzpostavljenih razvojnih partnerstev,
* število podprtih operacij,
* ustvarjeno pokritje (v eur).

1. RAZVOJ OSNOVNIH STORITEV

* število podprtih operacij,
* trajnostni učinek operacij (št. srečanj projektnih partnerjev po zaključeni operaciji ali/in št. podanih izjav o zagotavljanju trajnosti operacije po zaključku le-te),
* št. turističnih produktov,
* ustvarjeno pokritje (v eur).

1. *VARSTVO OKOLJA IN OHRANJANJE NARAVE:*

* število podprtih operacij,
* ustvarjeno pokritje (v eur),
* trajnostni učinek operacij (št. srečanj projektnih partnerjev po zaključeni operaciji in/ali št. podanih izjav o zagotavljanju trajnosti operacije po zaključku le-te).

1. *VEČJA VKLJUČENOST MLADIH, ŽENSK IN DRUGIH RANLJIVIH SKUPIN*

* število podprtih operacij,
* število novih programov,
* trajnostni učinek operacij (št. srečanj projektnih partnerjev po zaključeni operaciji in/ali št. podanih izjav o zagotavljanju trajnosti operacije po zaključku le-te).

**2.1 Usklajenost operacij z nacionalnimi programi**

|  |  |
| --- | --- |
| ***V primeru kandidiranja za sredstva EKSRP:*** | ***V primeru kandidiranja za sredstva ESRR:*** |
| Operacije, ki se bodo sofinancirale s sredstvi iz **EKSRP,** morajo biti osredotočene v peto težišče ukrepanja iz PRP 2014 – 2020, ki se glasi: »Zelena delovna mesta in skladen vzdržen razvoj podeželja, ki temelji na razvoju endogenih potencialov podeželja«.  PRP 2014 – 2020 je objavljen na spletni strani:  <https://www.program-podezelja.si/sl/kaj-je-program-razvoja-podezelja-2014-2020> | Operacije, ki se bodo sofinancirale s sredstvi **ESRR,** morajo biti osredotočene na peto prednostno naložbo v okviru devete prednostne osi OP EKP 2014 - 2020, ki se glasi »Vlaganja v okviru strategij lokalnega razvoja, ki ga vodi skupnost«.  Cilji specifičnega kazalnika so: število deležnikov na lokalni ravni, vključenih v izvajanje projektov CLLD,  število prebivalcev, ki živijo na območjih s strategijami lokalnega razvoja ter število podprtih partnerstev.  OP EKP 2014 – 2020 je objavljen na spletni strani: <http://www.eu-skladi.si/kohezija-do-2013/2014-2020/operativni-program-za-obdobje-2014-2020> |

1. **SPLOŠNA PRAVILA ZA SOFINANCIRANJE OPERACIJ**

Za izvedbo tega javnega poziva se uporablja *Uredba o izvajanju lokalnega razvoja, ki ga vodi skupnost, v programskem obdobju 2014-2020* (in njene spremembe (Uradni list RS št. 42/15, 28/16, 73/16, 72/2017, 23/2018 in 68/2018) – v nadaljnjem besedilu: Uredba CLLD.

Podlaga in okvir za izvedbo tega javnega poziva je Strategija lokalnega razvoja Partnerstva LAS Zasavje za obdobje 2014-2020 (z vsemi spremembami in dopolnitvami), ki je dostopna na spletni strani Partnerstva LAS Zasavje, na naslovu: <http://www.las-zasavje.eu/2018/02/13/strategije-lokalnega-razvoja/>.

Operacije mora prispevati k uresničevanju ciljev, določenih v SLR in imeti merljive cilje z jasnimi učinki in rezultati.

Operacija mora biti usklajena s horizontalnimi cilji EU:

* Blaženje podnebnih sprememb in prilagajanje nanje,
* Skrb za varovanje okolja,
* Spodbujanje inovativnosti,
* Spodbujanje enakosti moških in žensk ter nediskriminacije.
  1. **Upravičenci – vlagatelji in partnerji**

Upravičenci do podpore so:

|  |  |
| --- | --- |
| ***V primeru kandidiranja za sredstva EKSRP:*** | ***V primeru kandidiranja za sredstva ESRR:*** |
| * LAS, fizične in pravne osebe | * LAS, pravne osebe javnega in zasebnega prava, samostojni podjetniki, nevladne organizacije in institucije regionalnega razvoja. |

Na podlagi 2.odstavka 27.člena Uredbe CLLD 73/2016 **pri ESRR** fizične osebe, razen samostojnih podjetnikov posameznikov, niso upravičenci.

Ciljne skupine specifičnega cilje prednostne naložbe v okviru **ESRR sklada** so:

* podjetniki posamezniki,
* pravne osebe javnega in zasebnega prava,
* mladi (osipniki, odvisniki, mladoletni prestopniki, otroci in mladostniki iz družin, v katerih je prisotno nasilje …),
* druge ranljive skupine (ženske žrtve nasilja, migrantke, pripadnice etničnih manjšin, dolgotrajno brezposelne osebe, starejši …),
* nevladne organizacije, interesna ali druga združenja na lokalni ravni, lokalne ali teritorialne iniciative.

Vlagatelji lahko predlagajo za sofinanciranje operacije, ki jih bodo izvedli sami ali s partnerji. Partnerstvo sestavljata najmanj dva partnerja. Partner je lahko drug upravičenec, ki v operaciji aktivno sodeluje in delno pokriva stroške operacije (je plačnik stroškov). Ukrepi, ki se lahko izvajajo v obliki partnerstva so:

* Inovativna lokalna partnerstva,
* Inovativni lokalni produkti,
* Alternativni načini proizvodnih potencialov na območju Natura 2000 in na degradiranih površinah,
* Vključevanje lokalno pomembnih vsebin v izobraževanje in vseživljenjsko učenje,
* Aktivno vključevanje ranljivih skupin v lokalno skupnost.

V primeru, da vlagatelj nastopa s partnerji, mora ob vlogi na poziv Partnerstva LAS Zasavje, predložiti podpisano Konzorcijsko pogodbo, iz katere bodo razvidne vse obveznosti posameznih partnerjev v zvezi s potrjeno operacijo. Navedeni vzorec Konzorcijske pogodba je tudi sestavni del razpisne dokumentacije.

Okvirno razmerje med operacijami, ki se izvajajo v obliki partnerstev in operacijami, ki jih vlagatelji prijavijo in izvajajo samostojno, je 70:30. Ukrepi, ki se lahko izvajajo v obliki partnerstev, so opredeljeni v prvem odstavku na tej strani. Partnerstvo sestavljata najmanj dva partnerja.

LAS je za vse operacije zastopnik za vlaganje vlog in zahtevkov za izplačilo, za dopolnitev vlog in zahtevkov za izplačilo na pristojni organ. Kadar je upravičenec do podpore LAS in operacija vključuje naložbo, mora LAS v vlogi določiti pravno osebo javnega prava, ki postane lastnik naložbe.

Vlagatelj (in partner, kadar se operacije izvajajo s partnerjem) mora izpolnjevati sledeče pogoje:

* ima stalno bivališče na območju LAS (če gre za fizično osebo) oziroma ima sedež, registrirano izpostavo, podružnico, organizacijsko enoto oziroma poslovno enoto na območju LAS (če gre za pravno osebo zasebnega prava) oziroma deluje na območju LAS (če gre za pravno osebo javnega prava ali za pravno osebo zasebnega prava v javnem interesu),
* ni podjetje v težavah, kot jih določa 14. točka 2. člena [Uredbe Komisije (EU) št. 702/2014 z dne 25. junija 2014 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije](http://eur-lex.europa.eu/legal-content/AUTO/?uri=CELEX:32014R0702&qid=1426516607021&rid=1) (UL. L št. 193 z dne 1. 7. 2014, str. 1) – v primeru kandidiranja na sredstva iz EKSRP sklada
* ni podjetje v težavah skladno z 18. točko 2. člena Uredbe Komisije 651/2014/EU – v primeru kandidiranja na sredstva iz ESRR sklada,
* ni zagrešil hujše kršitve poklicnih pravil;
* nima neporavnanih obveznosti do države:

1. Vlagatelj nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 eurov ali več na dan oddaje vloge ); šteje se, da vlagatelj, ki je gospodarski subjekt, ne izpolnjuje obveznosti tudi, če nima predloženih vseh obračunov davčnih odtegljajev za dohodke iz delovnega razmerja za obdobje zadnjega leta do dne oddaje vloge.
2. Vlagatelj nima neporavnanih zapadlih finančnih obveznosti do ministrstva in izvajalskih institucij ministrstva (Slovenski podjetniški sklad, Javna agencija Republike Slovenije za spodbujanje podjetništva, internacionalizacije, tujih investicij in tehnologije, Slovenski regionalno razvojni sklad) (v višini 50 eurov ali več na dan oddaje vloge iz naslova pogodb o sofinanciranju iz javnih sredstev, pri čemer ni pogoj, da bi bile le-te že ugotovljene s pravnomočnim izvršilnim naslovom.
3. Glede vlagatelja ni podana prepoved poslovanja v razmerju do ministrstva v obsegu, kot izhaja iz 35  člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo).

* ni v postopku prisilne poravnave, stečaja ali likvidacije (vlagatelj ni v postopku zaradi insolventnosti ali prisilnega prenehanja, z njegovimi posli iz drugih razlogov ne upravlja sodišče, ni opustil poslovne dejavnosti in na dan oddaje vloge ni bil v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 13/14 - uradno prečiščeno besedilo, 10/15 - popr., 27/16, 31/16-odl. US, 38/16 – odl. US in 63/16 – ZD-C in [54/18](http://www.uradni-list.si/1/objava.jsp?sop=2018-01-2771) – odl. US),
* jim ni bilo s pravnomočno in dokončno sodbo dokazano kaznivo dejanje prevare, podkupovanja, vpletenosti v kriminalno ali drugo nezakonito dejavnost,
* niso krivi lažnega prikazovanja zahtevanih podatkov, da bi sodelovali na javnem pozivu ali pa teh podatkov niso prikazali,
* niso že prejeli sredstev za financiranje predlagane operacije iz drugih virov,
* ima zagotovljena sredstva za lastno sofinanciranje operacije.

**3.2 Upravičena območja za izvajanje operacij**

Območje Partnerstva LAS Zasavje, kjer se morajo izvajati operacije, sofinancirane iz tega javnega poziva, spada v območje **Kohezijska regija vzhodna Slovenija.** Območje LAS obsega tri občine:Hrastnik, Trbovlje in Zagorje ob Savi ( v nadaljevanju: območje LAS).

|  |  |
| --- | --- |
| ***V primeru kandidiranja za sredstva EKSRP:*** | ***V primeru kandidiranja za sredstva ESRR:*** |
| Operacije se morajo izvajati na območju Partnerstva LAS Zasavje. To je območje:   * Občine Hrastnik * Občine Trbovlje * Občine Zagorje ob Savi | Operacije se morajo izvajati v urbanih naseljih znotraj območja Partnerstva LAS Zasavje, ki so bila vključena v izračun finančnega okvira Partnerstva LAS Zasavje. To je v sledečih naseljih:  Dol pri Hrastniku, Hrastnik, Izlake, Kisovec, Trbovlje in Zagorje ob Savi |

Kot določeno v 1. točki tega Javnega poziva, je del sredstev namenjenih le za **izvajanje operacij na problemskih območjih**, in sicer v občini Trbovlje in Hrastnik v primeru EKSRP sklada in v naseljih Dol pri Hrastniku, Hrastnik in Trbovlje v primeru ESRR sklada.

Skladno s Sklepom o dodatnih začasnih ukrepih razvojne podpore za problemska območja z visoko brezposelnostjo (Uradni list RS, št. 36/2016) in Odločbo Ministrstva za gospodarski razvoj in tehnologijo o potrditvi Partnerstva LAS Zasavje, št. 331-24/2015/22, z dne 17.10.2016, se del razpoložljivih sredstev nameni za izvajanje dodatnih začasnih ukrepov razvojne podpore, in sicer v višini **92.388,75 €** iz EKSRP sklada (za operacije, ki se izvajajo v občini Trbovlje in Hrastnik) in **69.106,67 €** iz ESRR sklada (za operacije, ki se izvajajo v naseljih Dol pri Hrastniku, Hrastnik in Trbovlje).

* 1. **Oblika in obseg sofinanciranja**

Podpora operaciji se dodeli na podlagi zahtevka za izplačilo v obliki **nepovratne finančne podpore** za kritje **upravičenih stroškov**, upoštevajoč posebna pravila EKSRP ali ESRR.

Stroški in izdatki so upravičeni, če:

* so z operacijo neposredno povezani, so opredeljeni v predlogu operacije, so potrebni za njeno izvajanje in so v skladu s cilji operacije,
* so dejansko nastali: za dela, ki so bila opravljena; za blago, ki je bilo dobavljeno; oziroma za storitve, ki so bile izvedene,
* so v skladu z dobrim finančnim poslovanjem, zlasti z načelom gospodarnosti in učinkovitosti
* nastanejo in so plačani v obdobju upravičenosti,
* so vodeni v ločenih računovodskih evidencah prijavitelja in partnerjev, so iz poslovnih knjig in davčnih evidenc razpoznavni in preverljivi ter jih dokazujejo izvirni dokumenti,
* so v skladu z veljavnimi pravili Unije in nacionalnimi predpisi,
* so zunanji izvajalci izbrani skladno z Zakonom o javnem naročanju ZJN-3 (v nadaljnjem besedilu ZJN-3),
* vlagatelj v svojem imenu in imenu partnerjev predloži zahtevana vsebinska in finančna poročila v rokih, ki jih določi Partnerstvo LAS Zasavje, skupaj z zahtevanimi dokazili,
* upravičenci pri informiranju javnosti in promociji operacije pravilno navajajo sofinancerje operacije.

Glede upravičenosti stroškov v primeru ESRR sklada je treba upoštevati 71. člen Uredbe CLLD, kjer je v drugem odstavku navedeno, da je treba upoštevati predpise, ki urejajo izvajanje kohezijske politike v RS. SVRK je za ta namen pripravil »Navodila organa upravljanja o upravičenih stroških za sredstva evropske kohezijske politike v programskem obdobju 2014-2020 (Verzija 1.07, marec 2019)«. Pri upravičenosti stroškov se upoštevajo določbe tudi 65. člena Uredbe 1303/2013/EU.

**Obdobje upravičenosti stroškov:**

|  |  |
| --- | --- |
| **V primeru kandidiranja za sredstva EKSRP:** | **V primeru kandidiranja za sredstva ESRR:** |
| Po izdaji odločbe, s katero ARSKTRP odobri izvajanje operacije in ne kasneje od datuma zaključka operacije, opredeljene v vlogi za odobritev operacije.  Ne glede na zgornjo določbo, je datum začetka upravičenosti stroškov storitev zunanjih izvajalcev iz šestega odstavka 28. člena Uredbe CLLD, 1. januar 2014. | Po oddaji vloge v odobritev na MGRT s strani Partnerstva LAS Zasavje in ne kasneje od datuma zaključka operacije, opredeljene v vlogi za odobritev operacije. |

**Upravičeni stroški po namenih:**

|  |  |  |
| --- | --- | --- |
| **V primeru kandidiranja za sredstva EKSRP:** | | **V primeru kandidiranja za sredstva ESRR:** |
| Stroški se priznajo v obliki:   * stroškov dela: * plače z vsemi pripadajočimi davki in prispevki delavca in delodajalca * povračila stroškov v zvezi z delom (prehrana, prevoz, službena potovanja) * nadomestila plače (bolniška do 30 dni, dopust) in drugi osebni prejemki (regres) * stroški dela, ki jih izvedejo zunanji izvajalci (avtorska in podjemna pogodba, študentsko delo) * stroškov materiala, naložb in storitev, * prispevka v naravi v obliki zagotavljanja dela, blaga in zemljišč, * stroškov storitev zunanjih izvajalcev za storitve arhitektov, inženirjev in svetovalcev, za pridobitev gradbene, projektne oziroma tehnične dokumentacije, za svetovanje v zvezi z okoljsko in ekonomsko trajnostjo, vključno s stroški za študije izvedljivosti, za geodetska in agronomska dela, za arheološka izkopavanja in arheološki nadzor ter za nadzor nad izvedbo gradbenih in obrtniških del (če so neposredno povezani s pripravo in izvedbo naložbe)   Stroški iz zadnje alineje lahko predstavljajo največ 10% upravičenih stroškov za zadevno operacijo.  Strošek nakupa zemljišč ne sme presegati 10 % skupnih upravičenih stroškov zadevne operacije.  Prispevek v naravi ne sme presegati 15 % skupnih upravičenih stroškov zadevne operacije. Vrednost prispevka mora biti mogoče neodvisno oceniti in preveriti. Skladno z 11. odstavkom 64. Člena Uredbe CLLD, stroški prispevka v naravi v obliki zagotavljanja dela ne smejo presegati ocenjenih vrednosti ure prostovoljskega dela, kot so določene v predpisih, ki urejajo prostovoljstvo.  Amortizacija ni upravičen strošek.  DDV ni upravičen strošek. | Upravičeni stroški, ki se lahko financirajo iz sredstev kohezijske politike, so:   * investicije (nakup nepremičnin, gradnja objektov,, oprema in druga opredmetena osnovna sredstva, investicije v neopredemtena sredstva); * stroški uporabe osnovnih sredstev; * stroški plač in povračil stroškov v zvezi z delom; * posredni stroški; * stroški informiranja in komuniciranja; * stroški storitev zunanjih izvajalcev.   Upravičeni so tudi stroški storitev zunanjih izvajalcev za storitve arhitektov, inženirjev in svetovalcev, za pridobitev gradbene, projektne oziroma tehnične dokumentacije, za svetovanje v zvezi z okoljsko in ekonomsko trajnostjo, vključno s stroški za študije izvedljivosti, za geodetska in agronomska dela, za arheološka izkopavanja in arheološki nadzor ter za nadzor nad izvedbo gradbenih in obrtniških del (če so neposredno povezani s pripravo in izvedbo naložbe). Tovrstni stroški lahko predstavljajo največ 10% upravičenih stroškov za zadevno operacijo.  Strošek nakupa nezazidanega zemljišča ne sme presegati 10 % skupnih upravičenih stroškov zadevne operacije.  Prispevek v naravi ni upravičen strošek.  DDV ni upravičen strošek. | |

|  |
| --- |
| **PRISPEVEK V NARAVI *– v* primeru kandidiranja za sredstva EKSRP** |
| Za upravičene izdatke se šteje prispevek v naravi javnih ali zasebnih upravičencev, in sicer nudenje blaga ali storitev, za katerega ni bilo prejeto plačilo, ki bi bilo podprto z računi ali enakovrednimi dokumenti, če so izpolnjeni naslednji pogoji:   * prispevki vključujejo zagotavljanje zemljišč ali nepremičnin, opreme ali surovin, raziskovalne ali strokovne dejavnosti ali neplačanega prostovoljnega dela, * prispevki niso nastali v zvezi z ukrepi finančnega inženiringa, * vrednost prispevkov je mogoče neodvisno oceniti in preveriti, * stroški prispevka v naravi v obliki zagotavljanja dela ne smejo presegati ocenjenih vrednosti ure prostovoljskega dela, kot so določene v predpisih, ki urejajo prostovoljstvo (Pravilnik o področjih prostovoljnega dela in vpisniku je priloga tega poziva). |

Sredstva morajo biti porabljena namensko. Upravičeni stroški posamezne operacije se ne smejo financirati iz drugih javnih sredstev. Javna podpora na podlagi tega javnega poziva se ne dodeli in izplača za tiste upravičene stroške, za katere je upravičenec že prejel sredstva državnega proračuna Republike Slovenije, sredstva Evropske unije ali druga sredstva (prepoved dvojnega financiranja). Če je upravičenec občina, ki je partnerica LAS, se lastna finančna sredstva sofinanciranja z vidika Evropske unije ne štejejo za že prejeta javna sredstva Republike Slovenije.

Pri operaciji, ki vključuje naložbe v infrastrukturo ali produktivne naložbe, se upošteva 1. odstavek 49. člena Uredbe CLLD (uporaba izključno za namen in dejavnost, za katero je bila javna podpora izplačana). V skladu s 14. odstavkom 36. člena Uredbe CLLD nepremičnina, na kateri se opravlja izvršba v skladu s predpisi, ki urejajo izvršbo in zavarovanje, ne more biti predmet podpore.

***Višina sofinanciranja upravičenih stroškov operacij***

Partnerstvo LAS Zasavje bo sofinanciralo operacije v vrednosti:

* **do 80 % upravičenih stroškov za operacije sofinancirane iz ESRR.**
* **do 85% upravičenih stroškov za operacije sofinancirane iz EKSRP.**

Razliko do 100 % upravičenih stroškov ter neupravičene stroške krije upravičenec kot nosilec operacije (vlagatelj) ter projektni partnerji iz lastnih sredstev.

Davek na dodano vrednost (DDV) prav tako ni upravičen strošek in ga mora vlagatelj ter projektni partnerji kriti sami.

Pred vložitvijo posameznega zahtevka za izplačilo nepovratne finančne podpore mora biti operacija, na katero se zahtevek za izplačilo nanaša (oziroma posamezna aktivnost) zaključena. Vsi računi, ki jih upravičenec uveljavlja v zahtevku za izplačilo, morajo biti plačani ter pridobljena morajo biti vsa potrebna dovoljenja v skladu z veljavno zakonodaja.

**Podrobnejša opredelitev upravičenih stroškov:**

|  |  |
| --- | --- |
| **V primeru kandidiranja na EKSRP:** | **V primeru kandidiranja na ESRR:** |
| V skladu z 28. in 59. členom Uredbe CLLD,  V skladu s 64. členom Uredbe CLLD, pri čemer se uporablja:   * Pravilnik o katalogu stroškov in najvišjih priznanih vrednosti (Uradni list RS, št 7/2016, z dne 1.2.2016 in Uradni list RS 38/16, z dne 27.5.2016) ter Pravilnik o spremembi Pravilnika o katalogu stroškov in najvišjih priznanih vrednosti,z dne 12.12.2017)**.** dostopno na: <http://www.pisrs.si/Pis.web/pregledPredpisa?id=PRAV12752>, sprememba Pravilnika pa na spletni strani: <https://www.uradni-list.si/glasilo-uradni-list-rs/vsebina/2017-01-3514?sop=2017-01-3514>. * Pravilnik o seznamu kmetijske in gozdarske mehanizacije ter katalogu stroškov kmetijske in gozdarske mehanizacije (Uradni list RS, št. 7/2016, z dne 1.2.2016), dostopno na: <http://www.pisrs.si/Pis.web/pregledPredpisa?id=PRAV12694>   Če stroški niso omejeni v zgoraj navedenih predpisih, mora vlagatelj k vlogi priložiti tržno primerljive pisne ponudbe najmanj treh ponudnikov v skladu z 64. Členom Uredbe CLLD. Če vrednost upravičenega stroška ne presega 2.000 €, lahko vlagatelj namesto treh tržno primerljivih ponudb priloži eno vabilo k dajanju ponudb ali katalog ali oglas, kot ga določa zakon, ki ureja obligacijska razmerja.  Za operacije, z upravičenimi stroški v višini do 5.000 €, se višina upravičenih stroškov določi le na podlagi zaprte finančne konstrukcije, kar pomeni, da ob vlogi ni potrebno predložiti dokazil (ponudbe, oglasi, ceniki …) razumnosti porabe javnih sredstev.  Podrobnejša pravila glede upravičenosti stroškov pri EKSRP so določena v:   * Navodila za določanje in preverjanje tipov stroškov v okviru pristopa CLLD (številka zadeve: 3312-43/2016/53, z dne 2.2.2018)   Dostopno na spletni strani Partnerstva LAS Zasavje: <http://www.las-zasavje.eu/dokumenti/>. | V skladu z 28. členom Uredbe CLLD.  Podrobnejša pravila glede upravičenosti stroškov določena z:   * Navodilom organa upravljanja o upravičenih stroških za sredstva evropske kohezijske politike v programskem obdobju 2014 – 2020, verzija 1.07, marec 2019 (dostopno na: <https://www.eu-skladi.si/sl/dokumenti/navodila/nus_1-07_podpisana.pdf>. |

Do podpore **niso upravičeni naslednji stroški**:

* stroški materiala, opreme in storitev, namenjenih za zasebno rabo,
* splošni upravni stroški,
* obresti za dolgove,
* **davek na dodano vrednost,**
* stroški priprave vloge in zahtevka za izplačilo,
* rabljena oprema in mehanizacija,
* štipendije in nagrade,
* naročnine na časopise in drugo periodiko,
* stroški izobraževanj in usposabljanj, ki niso neposredno povezani z aktivnostmi operacije in
* stroški izdelave dokumentacije, študij, analiz, ocen, strategij in drugih podobnih raziskav, kadar niso neposredno povezane z določeno operacijo,
* **prispevek v naravi (v primeru ESRR sklada).**

Pri določitvi stopnje podpore operacijam se upošteva pravila državnih pomoči, v skladu z Uredbo 1407/2013/EU, priglašeno s *Programom izvajanja finančnih spodbud Ministrstva za gospodarski razvoj in tehnologijo 2015-2020.* (št. sheme M001-2399245-2015, z dne 14.5.2015, čistopis 9.5.2016). Pri operacijah, kjer končni prejemnik sredstev ni občina ali druga javna institucija in izpolnjujejo pogoje za državne pomoči, se pomoč dodeli na podlagi pravila 'de minimis'. Končni prejemnik sredstev lahko na podlagi pravila 'de minimis' pridobi največ do 200.000,00 EUR v obdobju zadnjih treh proračunskih let oziroma prejemniki sredstev, ki delujejo v cestnoprometnem sektorju, največ do 100.000,00 EUR v obdobju zadnjih treh proračunskih let.

Najnižji znesek javne podpore za posamezno operacijo je 5.000 € (brez DDV). Kadar vrednost posamezne operacije znaša več kot 20.000 EUR (brez DDV), se lahko izvaja v dveh fazah, s tem, da posamezni zahtevek za izplačilo ne sme biti nižji od 5.000 EUR (brez DDV).

* 1. **Pogoji glede predloga operacije**

Operacija predstavlja niz aktivnosti, ki so z uporabo razpoložljivih finančnih sredstev v določenem časovnem obdobju usmerjene v dosego jasno opredeljenih ciljev. Pri vsaki pripravi operacij mora biti:

* jasno opredeljeno komu je namenjena in kdo so njeni končni uporabniki,
* opisan sistem upravljanja in način financiranja,
* vzpostavljen sistem spremljanja in vrednotenja ter
* narejena ekonomska in finančna analiza, ki kaže na to, da koristi projekta presegajo njegove stroške.

Iz opisa predloga operacije v vlogi na javni poziv mora biti razvidna zaprta finančna konstrukcija za celotno operacijo, kar pomeni, da mora prikazovati razdelitev posameznih stroškov po posameznih partnerjih in vrstah stroškov.

Ob oddaji vloge morajo biti za operacijo priložena izdana vsa potrebna dovoljenja, kot jih za izvedbo operacije določa področna zakonodaja (overjene kopije listin). To je odvisno od tega za kakšen tip operacije gre (vsebina dovoljenj se nanaša na naložbo, ki je predvidena v okviru prijavljene operacije).

Vlagatelj in partnerji morajo izkazovati zadostne vire za izvedbo operacije (finančna, kadrovska sposobnost).

* 1. **Časovni okvir izvedbe operacije**

Operacija se ne sme začeti izvajati pred obdobjem upravičenosti, v skladu s posebnimi pogoji za vsakega od skladov.

Operacije se lahko pričnejo izvajati:

|  |  |
| --- | --- |
| ***V primeru kandidiranja za sredstva EKSRP:*** | ***V primeru kandidiranja za sredstva ESRR:*** |
| po izdaji odločbe, s katero ARSKTRP odobri izvajanje operacije. | po oddaji vloge v odobritev na MGRT s strani Partnerstva LAS Zasavje in se ne sme zaključiti pred podpisom Pogodbe o sofinanciranju z MGRT |

Upravičenec mora **izvesti operacijo najpozneje v roku enega leta (12 mesecev)** od podpisa pogodbe o sofinanciranju z Ministrstvom za gospodarski razvoj in tehnologijo (če gre za operacijo, ki se financira iz ESRR) oz. od prejema odločbe, s katero AKTRP odobri izvajanje operacije (če gre za operacijo, ki se financira iz EKSRP sklada). Obdobje trajanja operacije mora vključevati čas za izvedbo glavnih aktivnosti ter čas za administrativni zaključek operacije.

Operacija je zaključena takrat, ko so izvedene vse načrtovane aktivnosti v okviru opercije in ko za vse stroške nastanejo tudi izdatki.

* 1. **Druge obveznosti upravičenca do podpore**

Upravičenec, ki prejme podporo na podlagi tega javnega poziva, mora zagotavljati trajnost projekta še pet let po zadnjem izplačilu sredstev. Prav tako mora upravičenec zagotavljati novo ustvarjeno delovno mesto še najmanj 5 let (oz. 3 leta v primeru financiranja iz EKSRP sklada) po izplačilu zadnjega zahtevka oz. v skladu s 1. točko 71. člena Uredbe EU 1303/2013 (skrajšanje roka trajnosti na tri leta, ko gre za vzdrževanje naložb ali delovnih mest, ki so jih ustvarila mikro, mala in srednja podjetja). Upravičenec mora vso **dokumentacijo**, ki je bila podlaga za izplačilo podpore, **hraniti še najmanj pet let** od dneva zadnjega izplačila podpore, če ni v skladu s shemo državnih pomoči opredeljeno drugače. Upravičenec, ki krši to obveznost, mora v proračun Republike Slovenije vrniti deset odstotkov izplačanih sredstev skupaj z zakonitimi zamudnimi obrestmi.

Upravičenec mora omogočiti dostop do dokumentacije o operaciji **ter kontrolo na kraju samem** kontrolnim organom, organu upravljanja, revizijskemu organu in drugim organom, ki opravljajo nadzor nad porabo finančnih sredstev ESRR in EKSRP. Upravičenec, ki iz neutemeljenega razloga ne omogoči takšne kontrole in jo nepreklicno odkloni, mora v proračun Republike Slovenije vrniti vsa izplačana sredstva skupaj z zakonitimi zamudnimi obrestmi.

Če se ugotovi, da je upravičenec **namerno vložil napačno vlogo** za odobritev (sofinanciranje) operacije ali zahtevek za izplačilo (navajanje lažnih podatkov, izjav, poneverjanje listin …), mora v proračun Republike Slovenije vrniti vsa izplačana sredstva skupaj z zakonitimi zamudnimi obrestmi (zamudne obresti se izračunajo od dneva izvedenega izplačila sredstev do dneva vrnjenih sredstev). Upravičenec se izključi iz zadevnega podukrepa za koledarsko leto neizpolnitve obveznosti in naslednje koledarsko leto.

Če upravičenec **ne doseže ciljev operacije**, kot je to opredelil v vlogi za odobritev (sofinanciranje) operacije, se mu obseg podpore v sorazmernem deležu zniža, kar pomeni, da se mu zniža delež podpore v enakem odstotku, kot ni bil dosežen zastavljeni cilj. Prav tako je neupravičen do kandidiranja na javne pozive LAS najmanj dve leti po odobritvi sredstev.

Upravičenec **mora za potrebe spremljanja in poročanja** omogočiti oz. posredovati vodilnemu partnerju vse podatke o poteku operacije, doseganju mejnikov, ciljev in kazalnikov. Obveznost poročanja s strani upravičenca traja tudi po zaključku operacije, do zaključka vseh obveznosti LAS v programskem obdobju 2014 – 2020. To določilo je tudi del Pogodbe o sodelovanju med upravičencem in Partnerstvom LAS Zasavje.

Upravičenec s prijavo na javni poziv dovoljuje uporabo osebnih podatkov in podatkov o operaciji za potrebe nadzora, poročanja in predstavljanja operacije ter LAS v javnost.

* 1. **Sprememba odobrene operacije**

Operacija mora biti izvedena v skladu s prijavljeno in s strani Ministrstva za gospodarski razvoj in tehnologijo ali Agencijo RS za kmetijske trge in razvoj podeželja, odobreno vsebino ter področno zakonodajo. Ne glede na to, lahko upravičenec v obdobju izvajanja operacije in pred nastankom sprememb največ dvakrat zaprosi za spremembo operacije v skladu s posebnimi pogoji, ki veljajo za posamezni sklad (ESRR ali EKSRP).

V primeru ESRR sklada mora nastalo spremembo sporočiti posredniškemu organu skladno z navedbami v Navodili organa upravljanja za načrtovanje, odločanje o podpori, spremljanje, poročanje in vrednotenje izvajanje evropske kohezijske politike v programskem obdobju 2014-2020 (Verzija 1.09, junij 2018), ki so dostopna na: <https://www.eu-skladi.si/sl/dokumenti/navodila/navodila-ou-1-09.pdf>.

Če upravičenec operacije ne izvede v skladu z odobreno operacijo (ali odobreno spremembo), se mu podpora ne izplača.

* 1. **Informiranje in komuniciranje ter označevanje**

Promocija ter informiranje in komuniciranje javnosti in označevanje operacije so obvezni sestavni del vsake operacije. Pri planiranju promocijskih aktivnosti je potrebno upoštevati načelo ekonomičnosti in načelo doseganja ciljnih publik.

Upravičenci morajo pri tem ravnati v skladu s 115. in 116 členom Uredbe EU št. 1303/2013 o skupnih določbah in v skladu z navodili, ki veljajo za posamezni sklad.

Upravičenci morajo pri promocijskih aktivnostih obvezno upoštevati navodila za označevanje in sicer:

|  |  |
| --- | --- |
| V primeru ko je operacija sofinancirana iz EKSRP: | V primeru ko je operacija sofinancirana iz ESRR: |
| * Pravilnika o označevanju vira sofinanciranja iz Programa razvoja podeželja Republike Slovenije za obdobje 2014-2020) (objavljen na: <http://pisrs.si/Pis.web/pregledPredpisa?id=PRAV13563>. * Navajati Partnerstvo LAS Zasavje in morebitne druge sofinancerje | * Priročnika celostne grafične podobe Evropske kohezijske politike 2014 – 2020 (objavljeno na: <http://www.eu-skladi.si/sl/dokumenti/navodila/navodila-ou-na-podrocju-komuniciranja-vsebin-ekp-2014-2020.pdf>.) * Navodila organa upravljanja na področju komuniciranja vsebin evropske kohezijske politike, v programskem obdobju 2014-2020, verzija 1.1, z dne 19.3.2018, objavljeno na: <https://www.eu-skladi.si/sl/dokumenti/navodila/navodila-za-komuniciranje-vsebin-2014-2020-1-sprememba.pdf>. * Navajati Partnerstvo LAS Zasavje in morebitne druge sofinancerje |

Organi LAS priporočajo, da se pred izvedbo označevanja upravičenci posvetujejo z vodilnim partnerjem.

1. **VIŠINA NEPOVRATNIH CLLD SREDSTEV, KI SO NA RAZPOLAGO V OKVIRU JAVNEGA POZIVA**

Višina nepovratnih sredstev za sofinanciranje upravičenih stroškov operacij v okviru 4. Javnega poziva za izbor operacij iz naslova podukrepa »Podpora za izvajanje operacij v okviru strategije lokalnega razvoja, ki ga vodi skupnost« za izvajanje Strategije lokalnega razvoja Partnerstva LAS Zasavje v programskem obdobju 2014 – 2020 znaša **378.803,18** **EUR.**

Od tega:

**ESRR: 162.634,27 EUR**

**EKSRP: 216.168,91 EUR**

Skladno s Sklepom o dodatnih začasnih ukrepih razvojne podpore za problemska območja z visoko brezposelnostjo (Uradni list RS, št. 36/2016) in Odločbo Ministrstva za gospodarski razvoj in tehnologijo o potrditvi Partnerstva LAS Zasavje, št. 331-24/2015/22, z dne 17.10.2016, se del razpoložljivih sredstev nameni za izvajanje dodatnih začasnih ukrepov razvojne podpore, in sicer v višini **92.388,75 €** iz EKSRP sklada (za operacije, ki se izvajajo v občini Trbovlje in Hrastnik) in **69.106,67 €** iz ESRR sklada (za operacije, ki se izvajajo v naseljih Dol pri Hrastniku, Hrastnik in Trbovlje).

Razpoložljiva sredstva po ukrepih:

|  |  |  |  |
| --- | --- | --- | --- |
| **TEMATSKO PODROČJE** | **UKREP** | **SKLAD** | **SREDSTVA V €** |
| Ustvarjanje delovnih mest | U1 - Inovativna lokalna partnerstva | EKSRP | 56.647,93 € |
| ESRR | 119.721,77 € |
| Razvoj osnovnih storitev | U2- Inovativni turistični produkti | EKSRP | 119.103,26 € |
| Varstvo okolja in ohranjanje narave | U5 - Alternativni načini proizvodnih potencialov na območju Natura 2000 in na degradiranih območjih | EKSRP | 30.151,33 € |
| ESRR | 20.000,00 € |
| Večja vključenost mladih, žensk in drugih ranljivih skupin | U3 - Vključevanje lokalno pomembnih vsebin v izobraževanje in vseživljenjsko učenje | EKSRP | 10.266,39 € |
| ESRR | 22.912,50 € |

V primeru, da je prijavljenih operacij manj kot je razpisanih sredstev, se sredstva prenesejo nazaj v kvoto sredstev Partnerstva LAS Zasavje.

1. **FINANČNE DOLOČBE**

Sredstva za sofinanciranje operacij se črpajo iz proračunskih postavk MKGP (za EKSRP) in MGRT (za ESRR) in se nanašajo na sofinanciranje operacij v letih 2019 in 2020.

Podpora operacijam se dodeli v obliki nepovratne finančne podpore.

Stopnjo javne podpore posamezne operacije določi LAS do zgornje meje, določene v finančnih določbah posameznega sklada.

**Najvišja možna podpora za posamezno operacijo po tem javnem pozivu je 50.000 €, najnižja pa 5.000 €.**

Razliko do 100 odstotkov upravičenih stroškov ter neupravičene stroške krijejo nosilec operacije in partnerji iz lastnih sredstev.

Obsežnejše operacije je možno razdeliti v 2 fazi, ki predstavljata smiselno zaključeni celoti. Operacije, katerih predvidena skupna vrednost dodeljenih CLLD sredstev znaša do vključno 20.000 EUR, imajo lahko največ eno fazo. Operacije, katerih predvidena skupna vrednost dodeljenih CLLD sredstev znaša več kot 20.000 EUR, pa se lahko delijo, vendar v največ dve fazi, s tem, da posamezni zahtevek za izplačilo ne sme biti nižji od 5.000 EUR. Vsako posamezno fazo operacije je potrebno ob prijavi natančno definirati, finančno in časovno opredeliti ter opredeliti, kdaj bo izstavljen posamezen zahtevek.

* 1. **Finančne določbe za EKSRP**

**Najvišja stopnja javne podpore** za sofinanciranje operacij iz EKSRP je 85 odstotkov upravičenih stroškov operacije.

* 1. **Finančne določbe za ESRR**

Sofinancira se 80% upravičenih stroškov operacije. Nepovratna sredstva so v deležu 80% namenska sredstva Evropskega sklada za regionalni razvoj, v deležu 20% pa namenska sredstva Proračuna Republike Slovenije.

Proračunske postavke na katerih so zagotovljena sredstva za sofinanciranje operacij v letih 2019 in 2020 so:

160359 PN9.5-CLLD izvajanje-V-EU (evropski del, Kohezijska regija vzhodna Slovenija)

160360 PN9.5-CLLD izvajanje-V-Slovenska udeležba (nacionalni del, Kohezijska regija vzhodna Slovenija)

* 1. **Pravila državne pomoči za dodeljevanje javne podpore iz skladov EKSRP in ESRR**

|  |  |
| --- | --- |
| **V primeru kandidiranja za sredstva EKSRP:** | **V primeru kandidiranja za sredstva ESRR:** |
| Javna podpora se dodeljuje kot pomoč po pravilu de minimis v skladu z Uredbo 1407/2013/EU priglašeno kot *Pomoč de minimis za izvajanje lokalnega razvoja, ki ga vodi skupnost v obdobju 2014-2020* (št. sheme M001-5022851-2016, z dne 14.4.2016) | Javna podpora se dodeljuje kot pomoč po pravilu de minimis v skladu z Uredbo 1407/2013/EU, priglašeno s *Programom izvajanja finančnih spodbud ministrstva za gospodarski razvoj in tehnologijo 2015-2020.* (št. sheme M001-2399245-2015, z dne 14.5.2015, čistopis 9.5.2016) |
| ARSKTRP upravičenca pisno z odločbo obvesti, da je pomoč dodeljena po pravilu de minimis in o znesku odobrene pomoči de minimis.  Pomoč de minimis se šteje za dodeljeno z dnem izdaje odločbe o pravici do sredstev, ki jo izda ARSKTRP. | MGRT upravičenca pisno obvesti, da je pomoč dodeljena po pravilu de minimis in o znesku odobrene pomoči de minimis.  Pomoč de minimis je dodeljena z dnem podpisa Pogodbe o sofinanciranju. |

Podpora se dodeli podjetjem v vseh sektorjih in dejavnostih, razen za podjetja in dejavnosti opredeljene v 1. členu Uredbe 1407/2013/EU; povezava do uredbe: <http://ec.europa.eu/competition/state_aid/legislation/de_minimis_regulation_sl.pdf>

Javna podpora se dodeli do višine, ki ne presega skupnega zneska pomoči de minimis iz 3. člena Uredbe 1407/2013/EU. Ta pomoč se z drugimi de minimis pomočmi lahko kumulira le pod pogoji iz 5. člena Uredbe 1407/2013/EU.

Vlagatelj mora k vlogi priložiti:

– **pisno izjavo** o vseh drugih pomočeh de minimis, ki jih je upravičenec oziroma enotno podjetje prejelo v predhodnih dveh letih in v tekočem proračunskem letu;

– **pisno izjavo** o drugih že prejetih ali zaprošenih pomočeh za iste upravičene stroške in zagotovilo, da z dodeljenim zneskom pomoči de minimis ne bo presežena zgornja meja de minimis pomoči ter intenzivnosti pomoči po drugih predpisih;

– **pisno izjavo**, ali gre za enotno podjetje z navedbo podjetij, ki so z njim povezana, z namenom preveritve skupnega zneska že prejetih pomoči de minimis za vsa, z njim povezana podjetja.

1. **SANKCIJE ZARADI NEIZPOLNJEVANJA OBVEZNOSTI**

Če upravičenec ne odstopi od izvedbe operacije v roku 30 dni od podpisa pogodbe o sofinanciranju izbrane operacije oz. od prejema odločbe o odobritvi operacije, ali zamudi rok za vložitev zahtevka za izplačilo, ki je določen v pogodbi o sofinanciranju oz. v odločbi o odobritvi operacije, ni upravičen do sredstev iz naslova zadevnega podukrepa (to je podukrepa »*Podpora za izvajanje operaciji v okviru strategije lokalnega razvoja, ki ga vodi skupnost*« v okviru podpore za lokalni razvoj, ki ga vodi skupnost) in se ga izključi iz zadevnega podukrepa za koledarsko leto neizpolnitve obveznosti in naslednje koledarsko leto.

Upravičenec, ki uvede bistvene spremembe, določene v 71. členu Uredbe 1303/2013/EU, in odtuji predmet podpore ali predmet podpore uporablja v nasprotju z namenom, za katerega je prejel javno podporo, mora vsa izplačana sredstva vrniti v proračun Republike Slovenije skupaj z zakonitimi zamudnimi obrestmi. Poleg tega se upravičenca izključi iz prejemanja podpore v okviru istega podukrepa za koledarsko leto ugotovitve kršitve in naslednje koledarsko leto.

V kolikor se ugotovi (za sklad ESRR), da je v postopku potrjevanja operacije ali izvrševanje operacij prišlo do resnih napak, nepravilnosti, goljufije ali kršitve obveznosti ali, da upravičenec ni posredoval vseh dejstev in podatkov, ki so mu bili znani ali bi mu morali biti znani oziroma da je posredoval neresnične, nepopolne podatke oziroma dokumente ali prikril informacije, ki bi jih bil v skladu s tem javnim pozivom dolžan predložiti, ker bi lahko vplivali na odločitev o dodelitvi sredstev ali da je neupravičeno pridobil sredstva po tem javnem pozivu na nepošten način, na podlagi ponarejene listine ali kaznivega dejanja, bo upravičenec dolžan vrniti neupravičeno prejeta sredstva skupaj z zakonskimi obrestmi od dneva nakazila na transakcijski račun upravičenca do dneva vračila v proračun Republike Slovenije. Če je takšno ravnanje namerno, se bo obravnavalo kot goljufija in bo MGRT postopal skladno s Strategijo UO za boj proti goljufijam Cilja Naložbe za rast in delovna mesta za programsko obdobje 2014-2020 (1.posodobitev, marec 2018), objavljene na spletni povezavi: <https://www.eu-skladi.si/sl/dokumenti/navodila/strategija-ou-za-boj-proti-goljufijam_2_0_15032018.pdf>

1. **MERILA ZA OCENJEVANJE VLOG**

Merila za izbor operacij temeljijo na naslednjih načelih:

* prispevek k doseganju ciljev SLR,
* prispevek k doseganju horizontalnih ciljev,
* okoljska trajnost,
* socialna vzdržnost,
* vključenost partnerjev in
* vpliv na območje LAS.

Pogoj za ocenjevanje vlog je pravočasno prispela administrativno popolna vloga, to je vloga, izpolnjena v vseh delih obrazcev in s predloženimi vsemi obveznimi prilogami. Ocenjujejo se le pravočasno prispele in administrativno popolne vloge.

Merila za izbiro operacij so:

* splošni pogoji za upravičenost in
* merila.

Vloge, ki gredo v postopek obravnave, se najprej presoja z vidika splošnih pogojev za upravičenost (**1. faza ocenjevanja vlog**).

**Splošni pogoji za upravičenost**

|  |  |  |
| --- | --- | --- |
| **KRITERIJI** | **DA (drži)** | **NE (ne drži)** |
| Vloga je prispela pravočasno na pravilni naslov in je pravilno označena, kot je predvideno v javnem pozivu. |  | Će NE, se zavrže. |
| Vloga je administrativno popolna (izpolnjena v slovenskem jeziku, prijavnice in priloge so izpolnjene v celoti, izpolnjene so vse zahtevane rubrike, vloga je priložena v tiskanem izvodu in elektronski obliki), izpolnjena na predpisanem obrazcu in v skladu z zahtevami javnega poziva. Vloga je podpisana in žigosana s strani vlagatelja in partnerjev. |  | Če NE, se dopolni. |
| Operacija se izvaja na območju LAS t.j. na območju občin Hrastnik, Trbovlje ali Zagorje ob Savi in se ne izvaja v naseljih, kjer je izvajanje operacije izključeno. |  | Če NE, se zavrže. |
| Vlagatelj in partnerji izpolnjujejo pogoje upravičenosti za prijavo na javni poziv \* |  | Če NE, se zavrže. |
| Operacija je skladna z Strategijo lokalnega razvoja Partnerstva LAS Zasavje in prednostnimi vsebinami javnega poziva |  | Če NE, se zavrže. |
| Operacija se še ni pričela izvajati oz se bo izvajala v času, kot ga določa javni poziv |  | Će NE, se zavrže. |
| Operacija ima zaprto finančno konstrukcijo in zagotovljene lastne finančne vire za izvedbo operacije v celoti |  | Če NE, se zavrže. |
| V kolikor se uveljavlja prispevek v naravi, se le-ta uveljavlja v višini, ki je določena s trenutno veljavno Uredbo CLLD (le v primeru EKSRP sklada). |  | Če NE, se zavrže. |
| Upravičeni stroški operacije se ne financirajo iz drugih EU skladov ali javnih sredstev (prepoved dvojnega financiranja) |  | Če NE, se zavrže. |
| Operacija je v skladu z veljavno zakonodajo in zanjo so izdana vsa relevantna soglasja ali dovoljenja, kjer je to potrebno |  | Če NE, se dopolni. |
| Terminski načrt je realen, pregleden, natančen in skladen z načrtovanimi aktivnostmi. |  | Če NE, se dopolni. |
| Rezultati operacije se bodo v celoti uporabljali tudi po zaključku sofinanciranja oz. aktivnosti se bodo izvajale tudi po zaključku sofinanciranja najmanj 5 let. Podana je izjava o zagotavljanju virov za zagotavljanje trajnosti operacije. |  | Če NE, se dopolni. |

\*Vlagatelj (pravna, fizična oseba ali LAS) in partnerji morajo izpolnjevati sledeče pogoje za prijavo na javni poziv:

* ima stalno bivališče na območju LAS (če gre za fizično osebo) oziroma ima sedež, registrirano izpostavo, podružnico, organizacijsko enoto oziroma poslovno enoto na območju LAS (če gre za pravno osebo zasebnega prava) oziroma deluje na območju LAS (če gre za pravno osebo javnega prava ali za pravno osebo zasebnega prava v javnem interesu),
* ima zagotovljena sredstva za lastno sofinanciranje operacije.

Operacija, ki izpolnjuje vse pogoje, se uvrsti v postopek ocenjevanja.

Vloge vlagateljev, pri katerih izpolnjevanje pogojev javnega poziva ni jasno, se pisno pozove k razjasnitvi vloge (dopolnitev vloge). Rok za razjasnitev vloge je osem dni od dneva poziva k razjasnitvi. V primeru, da vlagatelj vloge ne dopolni v roku ali je ne dopolni skladno s pozivom na dopolnitev, se jo s sklepom zavrže.

Vloge, ki niso izločene na podlagi splošnih pogojev za upravičenost, se ocenjuje oz. presoja z vidika meril (**2. faza ocenjevanja vlog**).

**Merila**

|  |  |  |  |
| --- | --- | --- | --- |
| **KRITERIJI** | | **Možno število točk** | **Doseženo število točk** |
| 1. Skladnost operacije s cilji SLR | Cilji so jasno opredeljeni, aktivnosti so izvedljive ter vodijo k doseganju konkretnih rezultatov. Operacija s svojimi aktivnostmi in rezultati podpira najmanj 3 cilje SLR | **15** |  |
| Cilji so jasno opredeljeni, aktivnosti so izvedljive ter vodijo k doseganju konkretnih rezultatov. Operacija s svojimi aktivnostmi in rezultati podpira najmanj 2 cilja SLR | 10 |  |
| Cilji so jasno opredeljeni, aktivnosti so izvedljive ter vodijo k doseganju konkretnih rezultatov. Operacija s svojimi aktivnostmi in rezultati podpira najmanj 1 cilj SLR | 5 |  |
| Cilji operacije niso jasno opredeljeni ali aktivnosti so delno izvedljive ali vodijo k doseganju delno konkretnih rezultatov. | 0 |  |
| 1. Skladen razvoj celotnega območja LAS | Operacija bo prispevala k skladnemu razvoju na širšem območju LAS in se bo izvajala v vseh treh lokalnih skupnostih LAS (na terenu) | **8** |  |
| Operacija bo prispevala k skladnemu razvoju na širšem območju LAS in se bo izvajala v dveh lokalnih skupnostih LAS (na terenu) | 5 |  |
| Operacija se bo izvajala v eni lokalni skupnosti LAS (na terenu) | 3 |  |
| 1. Vpliv na okolje | Načrtovane aktivnosti in rezultati neposredno izboljšujejo stanje okolja ali uvajajo nove aktivnosti za prilagajanje podnebnim spremembam ali dodajajo prepoznavnost naravnim vrednotam oziroma k njihovemu ohranjanju. | **12** |  |
| Načrtovane aktivnosti in rezultati posredno izboljšujejo stanje okolja ali uvajajo nove aktivnosti za prilagajanje podnebnim spremembam ali dodajajo prepoznavnost naravnim vrednotam oziroma k njihovemu ohranjanju. | 6 |  |
| Načrtovane aktivnosti in rezultati vplivajo na ohranjanje kakovosti stanja okolja in nimajo negativnega vpliva na okolje. | 3 |  |
| Pri načrtovanih aktivnostih ni razviden pozitiven vpliv na varovanje okolja, njegovo ohranjanje oziroma ohranja naravne dediščine oziroma je možen negativen vpliv na okolje. | 0 |  |
| 1. Ekonomska in družbena upravičenost operacije |  |  |  |
| Rezultat operacije bo najmanj eno delovno mesto za vsaj 3 leta (v primeru EKSRP sklada) ali 5 let (v primeru ESRR sklada) po izplačilu sredstev (polni delovni čas oz. ustrezno z odločbo o invalidnosti) ali ustvarjanje pokritja v višini več kot 100% glede na pridobljena sredstva za izvajanje operacije (v obdobju spremljanja trajnosti) | 10 |  |
| Operacija predvideva ustvarjanje pokritja v višini do 100 % glede na pridobljena sredstva za izvajanje operacije (v obdobju spremljanja trajnosti) | 7 |
| Operacija predvideva ustvarjanje pokritja v višini do 50 % glede na pridobljena sredstva za izvajanje operacije (v obdobju spremljanja trajnosti) | 5 |
| Operacija ne predvideva ustvarjanja pokritja | 0 |
| 1. Socialna vzdržnost in vključevanje ranljivih skupin | Aktivnosti vključujejo oziroma so rezultati operacije namenjeni trem ali več ranljivim skupinam, določenim v SLR. | **15** |  |
| Aktivnosti vključujejo oziroma so rezultati operacije namenjeni dvem ranljivim skupinam, določenim v SLR. | 10 |  |
| Aktivnosti vključujejo oziroma so rezultati operacije namenjeni eni ranljivi skupini, določeni v SLR. | 5 |  |
| Aktivnosti ne vključujejo oziroma rezultati operacije niso namenjenim ranljivim skupinam, določenim v SLR. | 0 |  |
| 1. Partnerstva | Pri operaciji sodelujejo vsaj 3 partnerji iz različnih interesnih skupin (vlagatelj in partnerji iz različnih sektorjev) in so vključeni z jasno opredeljenim obsegom opravljenih aktivnosti in z jasno opredeljenim obsegom finančnih sredstev | 15 |  |
| Pri operaciji sodelujeta dva partnerja iz različnih interesnih skupin (vlagatelj in en partner iz drugega sektorja) obseg opravljenih aktivnosti in/ali obseg finančnih sredstev ni jasno opredeljen | 7 |  |
| Operacija ne predvideva partnerstva | 0 |  |
| 7. Naložbe v izvajanje infrastrukturnih pogojev | Operacija predvideva naložbe v varstvo okolja in ohranjanje narave. | 10 |  |
| Operacija predvideva naložbe v turistično infrastrukturo, skupne javne površine ali prostore ali ureditev/obnovo športno-rekreacijske infrastrukture. | 7 |  |
|  | Operacija predvideva naložbe v skupno opremo ali prostor ali infrastrukturo za izvajanje podjetniških in kmetijskih programov. | 5 |  |
|  | Operacija predvideva naložbo v opremo ali prostor, vendar ne za skupne namene. | 3 |  |
| Operacija ne predvideva nobenih naložb. | 0 |  |
| 8. Inovativnost | Operacija je inovativna in ustvarja novo dodano vrednost v okolju (uporaba novih metod, pristopov, programov, uvajanje novih storitev in proizvodov, uvajanje novih znanj …) | **15** |  |
| Operacija je delno inovativna (vsebina operacije ni nova, je pa novost na območju LAS – se ni nikoli izvajala na tem območju). | 10 |  |
| Operacija je delno inovativna (vsebina operacije ni nova, se pa izvaja na drugačen način, ali vključuje nove ciljne skupine ali nadgrajuje že poznane rešitve in predloge). | 8 |  |
| Operacija je delno inovativna:  - Vsebina operacije ni nova, pomeni pa ponovni zagon na območju LAS – ponovna oživitev zapuščenih prostorov in zemljišč oziroma aktivnosti;  - vsebina operacije ni nova, pomeni pa ponovno izvajanje aktivnosti oziroma njeno oživitev. | 6 |  |
| Operacija je delno inovativna (vsebina operacije ni nova, izboljšuje pa kakovost obstoječega stanja ali uporablja učinkovite pristope oziroma rešitve v primerjavi z obstoječim stanjem). | 4 |  |
| Operacija ne izkazuje inovativnosti | 0 |  |

Doseganje vsakega merila se točkuje. Maksimalno število točk pri specifičnih merilih je 100 točk. Spodnja meja, ki jo mora operacija doseči, da se lahko sofinancira znaša je 51 točk.

V kolikor se po končanem ocenjevanju izkaže, da skupna vrednost pričakovanega sofinanciranja operacij presega razpoložljiva sredstva, bodo sredstva razdeljena glede na višino doseženih točk – prednost pri dodelitvi sredstev bodo imele operacije z višjim številom točk. Kadar več operacij pri ocenjevanju v skladu z specifičnimi merili doseže enako število točk, se upošteva večje doseženo število točk pri naslednjih merilih po vrstnem redu:

* število točk pri merilu ekonomska in družbena upravičenost operacije,
* število točk pri merilu naložbe v izvajanje infrastrukturnih pogojev,
* število točk pri merilu inovativnost,
* število točk pri merilu skladnost operacije s cilji SLR,
* število točk pri merilu socialna vzdržnost in vključevanje ranljivih skupin.

V kolikor ima več operacij še vedno enako število točk, se upošteva vrstni red prispelih vlog (vloga dobi zaporedno številko ob prispetju vloge na sedež LAS).

Za izbiro operacij je pomembno, da so cilji, izvedbene aktivnosti, kazalci uspešnosti ter finančna in terminska izvedljivost operacije, jasno določeni. Zelo pomembno je, da je opis in obseg stroškov skladen z vsebino operacije. Prav tako je pomemben učinek operacije na izvajanje celotne strategije lokalnega razvoja, aktivna vključenost lokalnega prebivalstva in institucij, inovativen pristop ali vsebina operacije ter trajnostna naravnanost projektnih aktivnosti in rezultatov.

1. **ROKI IN NAČIN PRIJAVE**

Vlogo na javni poziv je potrebno poslati **priporočeno po pošti** na naslov Partnerstvo LAS Zasavje, Cesta 1. maja 83, 1430 Hrastnik do **15.11.2019** (velja datum poštnega žiga)ali **osebno dostaviti** med ponedeljkom in petkom med 9. in 14. uro v pisarno vodilnega partnerja na naslovu OOZ Hrastnik, Cesta 1. maja 83, 1430 Hrastnik, najkasneje **do 15.11.2019 do 12.00 ure** (velja datum in ura oddaje, navedena na ovojnic).

Vloga se vlaga pisno in v elektronski obliki na obrazcu, ki je del razpisne dokumentacije. Elektronska različica vloge (oddana na CD-rom ali USB ključu) mora biti enaka vlogi v papirnati obliki. V kolikor se pisna in elektronska vsebina vloge razlikujeta, se upošteva vloga, oddana v papirni obliki.

Sestavni deli vloge morajo biti speti ali vloženi v mapo po vrstnem redu, kot to določa javni poziv. Na ovojnici vloge mora biti razvidno:

* naslov vlagatelja,
* datum oddaje vloge, ki ga označi pošta (če se pošilja po pošti) ali tajništvo vodilnega partnerja (če se dostavi osebno),
* oznaka, ki se glasi: »**Ne odpiraj – vloga na 4. javni poziv Partnerstva LAS Zasavje za obdobje 2014-2020«.** Na ovojnici je lahko namesto tega oprema kuverte, ki je del razpisne dokumentacije.

Vloga mora biti napisana v slovenskem jeziku, finančni izračuni pa morajo biti v evrih, enako velja za oddane zahtevke.

Vloga mora biti v skladu z zahtevami tega javnega poziva izpolnjena, podpisana in žigosana, kjer je to zahtevano.

**Šteje se, da je vloga pravočasna, če je po pošti oddana priporočeno do 15.11.2019 (velja datum poštnega žiga).**

**Šteje se, da je vloga pravočasna, če je bila oddana osebno na zgoraj navedenem naslovu do 15.11.2019 do 12.00 ure (velja datum in ura oddaje, navedena na ovojnici).**

1. **OBRAVNAVA IN POSTOPEK ODOBRITVE OPERACIJ**

Postopek izbora operacije bo potekal na sledeč način:

* Odpiranje prejetih vlog za operacije bo v roku osem dni od dneva zaprtja razpisa na sedežu vodilnega partnerja LAS. Vloge se bo odpiralo in ocenjevalo po vrstnem redu prispetja. Odpiranje vlog ni javno.
* Vodilni partner skupaj s predsednikom Odbora za ocenjevanje operacij preveri administrativno popolnost vloge (ali je kuverta z vlogo pravilno označena, ali je vloga prispela v predpisanem roku, na predpisanem obrazcu in ali so vlogi priložene vse zahtevane priloge).
* Vodilni partner pisno pozove vlagatelje, katerih vloge niso bile popolne, k njihovi dopolnitvi. V pozivu k dopolnitvi vodilni partner določi rok za dopolnitev, ki ne sme biti krajši od osmih delovnih dni od datuma posredovanja poziva za dopolnitev. Pozivi za dopolnitev vlog se pošiljajo po elektronski pošti na elektronski naslov, ki ga je vlagatelj navedel v vlogi (vlagatelj v vlogi izrecno soglaša s prejemom poziva za dopolnitev vloge na elektronski naslov). Prijavitelji dopolnitve pošljejo po redni pošti priporočeno na naslov Partnerstvo LAS Zasavje, Cesta 1. maja 83, 1430 Hrastnik. Samodejne vsebinske dopolnitve vlog niso dovoljene.
* Nepopolne vloge, ki jih vlagatelji v navedenem roku ne dopolnijo ustrezno ali niso dopolnjene pravočasno, bodo s sklepom upravnega odbora zavržene in ne bodo ocenjene.
* V postopek ocenjevanja se posreduje samo administrativno popolne vloge.
* Vodilni partner Partnerstva LAS Zasavje s predsednikom Odbora za ocenjevanje operacij pripravi pisno poročilo o pregledu vlog.
* Vloge, ki so popolne, obravnava **Odbor za ocenjevanje operacij**, ki ga imenuje Upravni odbor LAS. Odbor za ocenjevanje operacij bo prijavljene operacije obravnaval v skladu s splošnimi pogoji za upravičenost in merili za izbiro operacij in izdelal tudi poročilo o rezultatih ocenjevanja, obrazložitev ocen in predlog operacij za sofinanciranje.
* Glede na to, da so razpisana sredstva tudi **za problemska območja** (izvedba operacij v občini Hrastnik in Trbovlje v primeru EKSRP sklada in v naseljih Dol pri Hrastniku, Hrastnik in Trbovlje v primeru ESRR sklada)se bodo vloge, ki bodo kandidirale za sredstva iz naslova problemskega območja ocenjevale ločeno glede na ostale prispele vloge na 4. Javni poziv Partnerstva LAS Zasavje. Vloge z največjim številom točk se bodo odobrile po posameznem skladu (EKSRP ali ESRR) glede na višino razpoložljivih sredstev (posebej niso razpisana sredstva iz naslova problemskega območja po ukrepih). V sled temu bo tudi razpisna dokumentacija (vloga), ki bo del 4. Javnega poziva pripravljena ločeno za vlagatelje, ki bodo kandidirali na sredstva iz problemskega območja, iz označitve kuverte, ki je sestavni del vloge, pa bo tudi jasno evidentirano, da gre za prijavo na 4. Javni poziv – problemsko območje.
* Spodnja meja, ki jo mora operacija doseči, za uvrstitev na prednostno listo operacij za posamezen javni poziv, ter nadaljnjo obravnavo izbora operacij na upravnem odboru, znaša 51 točk. V kolikor se po končanem ocenjevanju izkaže, da skupna vrednost pričakovanega sofinanciranja operacij presega razpoložljiva sredstva, bodo sredstva razdeljena glede na višino doseženih točk (prednost bodo imele operacije z višjim številom točk). **Upravni odbor LAS** na podlagi poročila Odbora za ocenjevanje operacij, za vsako operacijo posebej odloči, ali se bo financirala v predlaganem znesku, ali obstajajo razlogi za znižanje podpore skladno s pravili o dodeljevanju državnih pomoči oz. drugi razlogi in o tem poroča skupščini. LAS izbrane operacije za sofinanciranje predloži v potrditev **Ministrstvu za gospodarski razvoj in tehnologijo** (če gre za operacijo, ki bi se sofinancirala iz ESRR) in **Agenciji RS za kmetijske trge in razvoj podeželja** (če gre za operacijo, ki bo sofinancirana iz EKSRP), ki o odločitvi obvesti LAS.
* **Skupščina LAS** je o izboru operacij za sofinanciranje seznanjena.
* LAS obvesti vlagatelje o odločitvi glede sofinanciranja predlagane operacije. Pri vsebini obvestila se smiselno uporablja določbe zakona, ki ureja splošni upravni postopek (obvestilo ima uvod, izrek, obrazložitev in pravni pouk).
* Če je upravičencu odobrena operacija za sofinanciranje iz ESRR, sklene upravičenec pogodbo o sofinanciranju z Ministrstvom za gospodarski razvoj in tehnologijo.
* Če je upravičencu odobrena operacija za sofinanciranje iz EKSRP, Agencija RS za kmetijske trge in razvoj podeželja o odobritvi ali zavrnitvi odloči z odločbo. V odločbi o odobritvi operacije se določi tudi višina sredstev, rok za vložitev zahtevka za izplačilo, pogoje za upravičenost ter višino sredstev, ki se izvajajo v skladu s pravili sheme državnih pomoči.
* Rezultati javnega poziva so informacije javnega značaja in bodo objavljeni na spletni strani LAS po potrditvi operacij s strani pristojnih ministrstev (objavljen naziv nosilca projekta, naziv projekta, odobrena sredstva, vrednost celotnega projekta).
* LAS bo skrbel, da bo celoten postopek javnega poziva izveden skladno z načeli transparentnosti in nediskriminacije.

LAS pri določanju rokov za dopolnitev vloge in pri odločitvi o vlogi smiselno upošteva določbe zakona, ki ureja splošni upravni postopek.

1. **PRITOŽBENI POSTOPEK**

Upravni odbor LAS  s sklepom obvesti vlagatelje glede izbire oz. neizbire operacije. Vlagatelj ima v osmih (8) dneh od prejema sklepa o odločitvi glede izbire oz. neizbire operacije, pravico vložiti pritožbo na Upravni odbor LAS.

V svoji pritožbi mora natančno opredeliti in utemeljiti razloge, zaradi katerih je pritožba vložena. V kolikor želi vlagatelj po prejemu sklepa glede izbire oz. neizbire operacije, vpogled v svoj ocenjevalni list, mora podati pisno prošnjo Upravnemu odboru LAS. Možen je vpogled v skupne ocene po posameznem specifičnem merilu prijavljene operacije ob prisotnosti predsednika LAS, pri čemer dokumenta ni dovoljeno kopirati ali fotografirati. Vpogled v ocenjevalne liste ostalih vlagateljev ni možen.

Predmet pritožbe ne morejo biti postavljeni pogoji in temeljna merila za ocenjevanje. Vložena pritožba ne zadrži podpisa pogodbe z izbranimi vlagatelji. O pritožbi na 1. stopnji odloča Upravni odbor LAS, v tridesetih dneh od vložitve pritožbe. O pritožbi na 2. stopnji odloča Skupščina LAS. Odločitev je dokončna. Podatki o odobrenih operacijah se objavijo na spletni strani LAS po zaključku postopka izbora operacij.

1. **RAZPISNA DOKUMENTACIJA IN DODATNE INFORMACIJE**

Razpisna dokumentacija vsebuje:

* javni poziv,
* vlogo za prijavo operacije,
* vzorec pogodbe o sodelovanju med vlagateljem (nosilcem operacije) in partnerji (v primeru ESRR sklada),
* vzorec pogodbe o sodelovanju med upravičencem in Partnerstvom LAS Zasavje,
* opremo ovojnice.

Vloga za prijavo operacije vsebuje:

* osnovne podatke o upravičencu,
* naziv operacije,
* opis operacije in načrtovane aktivnosti,
* območje (lokacija) izvajanja operacije,
* cilje, ki jih zasleduje operacija,
* dinamiko izvajanja in črpanja finančnih sredstev načrtovane operacije,
* finančni načrt oziroma zaprta finančna konstrukcija,
* dokazila o že prejetih javnih sredstvih,
* obvezne priloge, ki izhajajo iz predpisov Evropske unije ali nacionalne zakonodaje glede na tip operacije (npr. dovoljenja, soglasja).

Razpisna dokumentacija je dosegljiva na spletni strani <http://www.las-zasavje.eu>.

Dodatne informacije o javnem pozivu LAS daje vodilni partner LAS, in sicer:

* po telefonu: : 03/56 32 960 vsak delovnik med 9.00 in 13.00 uro.
* po elektronski pošti: [partnerstvo@las-zasavje.eu](mailto:partnerstvo@las-zasavje.eu);
* osebno po predhodnem dogovoru.

Kontaktne osebe so: Maša Kovač in Branka Dolinšek.

Vsa vprašanja in dani odgovori bodo sproti objavljeni na spletni strani <http://www.las-zasavje.eu>. Zadnja vprašanja bodo možna do **12.11.2019.**

1. **PRAVICE LAS**

LAS si pridržuje pravico, da:

* ne razdeli kvote vseh razpisanih sredstev iz javnega poziva za leti 2019 in 2020,
* odločitve Upravnega odbora LAS o izboru operacij za sofinanciranje razveljavi za celoten postopek, v primeru višje sile oz. izrednih primerov (sprememb pravnih aktov na evropskem, nacionalnem, regionalnem nivoju, ugotovljenih nepravilnosti ali hujših kršitev v samem postopku ocenjevanja operacij,..)
* v kolikor podatki o vlagateljih in partnerjih niso dosegljivi v javnih evidencah, od vlagateljev/partnerjev zahteva dodatna dokazila kot so: dokazila o registraciji, finančnih zmožnostih, …,
* v kolikor kateri izmed že izbranih vlagateljev, ki je že prejel odločbo ARSKTRP ali pogodbo s strani MGRT, po prejemu le-te v celoti odstopi (v zakonskem roku) od same operacije, lahko LAS (na osnovi predhodne potrditve s strani UO), maksimalno v višini odstopljene operacije, v končno potrditev na pristojno institucijo (ARSKTRP ali MGRT) predloži operacijo, ki je bila (na osnovi točk, pridobljenih s strani Odbora za ocenjevanje operacij) naslednja z najvišjim številom točk, glede na že izbrane operacije.
* spremeni oz. dopolni določbe javnega poziva, navodil in osnutka pogodbe skladno z morebitnimi spremembami pravnih aktov na evropskem, nacionalnem ali regionalnem nivoju in dodatnimi navodili posredniških organov ter sklepi organov LAS. V primeru sprememb bodo spremembe objavljene na spletni strani <http://www.las-zasavje.eu/>. Vlagatelji so dolžni upoštevati vse morebitne spremembe javnega poziva in razpisne dokumentacije.

Datum: 15.07.2019 Nuša Gregorčič l.r.

Predsednica Partnerstva LAS Zasavje